Konami

Konami ye una empresa chaponesa de videochuegos, chuguetz y baraxas fundada en 1969 por Kagemasa Kozuki. O nombre "Konami" ye una conchunzión d'os nombres Kagemasa Kozuki, Yoshinobu Nakama, Hiro Matsuda, y Shokichi Ishihara, qui fuoron os sozios de Kozuki y os fundadors orichinals de Konami.

O fundador y president d'a empresa, Kagemasa Kozuki, endrezaba un negocio de reparación y loguero de maquinas jukeboxs en Toyonaka, Osaka, en 1969, antis de transformar o suyo negocio en un fabricant de maquinas recreativas pa salas de videochuegos. O suyo primer videochuego que funcionaba con monedas se lanzó en 1978 y prencipioron a exportar productos a os Estaus Unius a l'anyo siguient.

Konami ha estau o responsable d'a creyación de cualques d'as franquizias mas exitosas en a historia d'os videochuegos: Castlevania, Contra, Metal Gear, Silent Hill, Dance Dance Revolution  y Pro Evolution Soccer.

Categoría:Empresas de videochuegos
Categoría:Chapón